Συμμαχία για την Ένωση των Ρουμάνων

Η Συμμαχία για την Ένωση των Ρουμάνων (ρουμανικά: Alianța pentru Unirea Românilor, συντ.: AUR, που σημαίνει «χρυσός» στα ρουμανικά)  είναι ένα εθνικιστικό και συντηρητικό πολιτικό κόμμα στην Ρουμανία (με παρακλάδι και στην Δημοκρατία της Μολδαβίας). Ιδρύθηκε στις 19 Σεπτεμβρίου 2019 και ο πρόεδρος του κόμματος είναι ο Τζορτζ Σιμιόν. Αποτελεί την δεύτερη πολιτική δύναμη στην χώρα μετά τις εκλογές του 2024.

Στα διάφορα μέσα η AUR περιγράφεται από δεξιά έως ακροδεξιά. Η AUR παρόλα αυτά, ισχυρίζεται ότι είναι κεντροδεξιό, πατριωτικό και χριστιανοδημοκρατικό κόμμα. Έχει ως αυτοαναφορικό στόχο την ενοποίηση όλων των Ρουμάνων εντός και εκτός χώρας και επιδιώκει την ενοποίηση της Μολδαβίας και της Ρουμανίας. Υποστηρίζει την ένταξη στο ΝΑΤΟ και επιδιώκει την ενεργειακή αυτονομία της Ρουμανίας.Τ ο κόμμα δηλώνει ότι οι τέσσερις κύριοι πυλώνες του είναι «η οικογένεια, το έθνος, η χριστιανική πίστη και η ελευθερία».

 Ιστορία 
Η Συμμαχία για την Ένωση των Ρουμάνων ιδρύθηκε επίσημα στις 19 Σεπτεμβρίου 2019. Αργότερα, κατά τη διάρκεια της Μεγάλης Ημέρας της Ένωσης της Ρουμανία την 1 Δεκεμβρίου 2019, ο ηγέτης του, Τζορτζ Σιμιόν, δήλωσε ότι οι στόχοι του κόμματος ήταν να συμμετάσχουν στις τοπικές και βουλευτικές εκλογές της Ρουμάνίας το 2020.

Κατά τις τοπικές εκλογές του 2020 στη Ρουμανία, η AUR κέρδισε την προεδρία σε τρεις πόλεις: Αμάρα, Πουφέστι και Βάλεα Λούγκα.

Στις εκλογές του 2020, η AUR απέκτησε υψηλό ποσοστό ψήφων, αποτελώντας την "έκπληξη" των εκλογών. Τα αποτελέσματα αύξησαν επίσης τη δημοτικότητα του κόμματος στο Διαδίκτυο.. Ο υποψήφιος της AUR για πρωθυπουργός ήταν ο Καλίν Γκεοργκέσκου. Σύμφωνα με μια δήλωση που δημοσίευσε η AUR , μεταξύ 7 και 8 Δεκεμβρίου 2020, 15000 Ρουμάνοι έγιναν μέλη στο κόμμα σε μόλις 24 ώρες.

Ο Σιμιόν ανακοίνωσε στις 15 Μαρτίου 2021 ότι η AUR είχε προθέσεις να ξεκινήσει να λειτουργεί στη Δημοκρατία της Μολδαβίας. Το κόμμα ξεκίνησε επίσημα, όπως αναφέρθηκε προηγουμένως, στις 27 Μαρτίου 2021, με εκλεγμένο πρόεδρό του τον Βλαντ Μπιλέτσι, έναν διάσημο Μολδαβό συνδικαλιστή.

Στις 2 Οκτωβρίου 2021, η AUR οργάνωσε μια διαμαρτυρία 15000-20000 πολιτών εναντίον των περιορισμών που επιβλήθηκαν κατά την κρίση του COVID-19, στην πλατεία της νίκης στο Βουκουρέστι, προσελκύοντας τόσο την εθνική όσο και την διεθνή προσοχή και αποτελώντας την πιο πολυπληθή διαμαρτυρία στη Ρουμανία από την έναρξη της πανδημίας. Στις 5 Οκτωβρίου 2021, μια πρόταση δυσπιστίας που ξεκίνησε από την AUR , αλλά νομικά προτάθηκε από τους Σοσιαλδημοκράτες, εγκρίθηκε με 281 ψήφους, απολύοντας έτσι την κεντροδεξιά κυβέρνηση του Φλορίν Κίτσου.

Στις 27 Μαρτίου 2022, η AUR πραγματοποίησε το πρώτο συνέδριο του κόμματος στο Παλάτι του Κοινοβουλίου. Στο πλαίσιο αυτό, είχε σκοπό να εκλεγεί ο πρόεδρος του κόμματος. Υπήρχαν δύο υποψήφιοι, ο Σίμιον και ο Ντάνουν Αελενέι, αντιπρόεδρος της AUR στην επαρχία Κωνστάντζα. Η υποψηφιότητα Αελενέι ήταν τυπικού χαρακτήρα, με πρόθεση να δείξει ότι η AUR ήταν δημοκρατικό κόμμα, με την επανεκλογή Σιμιόν (784 έναντι 38 ψήφοι) να αποτελεί διαδικαστικού χαρακτήρα διαδικασία.

Στις 21 Νοεμβρίου 2023, η AUR ανακοίνωσε, μαζί με το Κόμμα των Χωριών της Ρουμανίας, την Εθνική Συμμαχία Αναβίωσης, το Ρουμανικό Ρεπουμπλικανικό Κόμμα και την Εθνική Συμμαχία Χωρικών, τη δημιουργία μιας «κυριαρχιστικής συμμαχίας» για να συμμετάσχει στις βουλευτικές εκλογές του 2024, η οποία ονομάζεται Συμμαχία AUR (ρουμάνικα: Alianța AUR).

Στις ευρωεκλογές του 2024, η AUR κέρδισε 5 έδρες στο Ευρωπαϊκό Κοινοβούλιο, λαμβάνοντας 14,9% των ψήφων και την 2η θέση πίσω από την συμμαχία σοσιαλδημοκρατών-εθνικοφιλελεύθερων.

 Πολιτικές θέσεις 
Σύμφωνα με την ιστοσελίδα του κόμματος, ο τελικός στόχος της AUR είναι να επιτύχει την ενοποίηση όλων των Ρουμανών όπου κι αν βρίσκονται, ενώ θέλει να ενοποιήσει την Ρουμανία και τη Μολδαβία, καθώς και να καταφέρει να επικοινωνήσει με Ρουμανόφωνους στις γειτονικές χώρες. Ο ιστότοπος ονομάζει τέσσερις πυλώνες για το κόμμα: Οικογένεια, Έθνος, Χριστιανική πίστη και Ελευθερία. Το κόμμα χαρακτηρίζει τα μέλη του ως "υπερασπιστές της Εκκλησίας". Αντιτίθεται στις θεωρίες περί ρευστότητας πολυπλοκότητας των φύλων και πιστεύει ότι ένα έθνος δεν έχει καμία πιθανότητα να επιβιώσει "εκτός αν καλλιεργεί το αυθεντικό πρότυπο της κλασικής οικογένειας".

Το AUR ήταν το μόνο κόμμα στη Ρουμανία που εξέφρασε την υποστήριξή του στον Ντόναλντ Τραμπ στις προεδρικές εκλογές των Ηνωμένων Πολιτειών το 2020.

Οι αντιπρόσωποι του κόμματος έγιναν δημοφιλείς στα κοινωνικά μέσα ενημέρωσης λόγω της θέσης τους ενάντια στα μέτρα που έλαβε η κυβέρνηση κατά τη διάρκεια της πανδημίας COVID-19. Το μανιφέστο του κόμματος αντιτίθεται στον κοσμικισμό και καταδικάζει τον αθεϊσμός, ενώ ισχυρίζεται ότι οι Χριστιανοί διώκονται στη Ρουμανία. Το κόμμα έχει επικρίνει την επίδραση της τοπικής αυτονομία των Μαγυάρων ως αντίθετη στα δικαιώματα των Ρουμάνων στο κέντρο της χώρας (όπου οι Μαγυάροι είναι η πλειοψηφία). Ο Σιμόν έχει αναφέρει το κόμμα Νόμος και Δικαιοσύνη και το Φίντες, στην Πολωνία και την Ουγγαρία αντίστοιχα, ως μερικά από τα μοντέλα του. Παρά αυτό, η AUR έχει επίσης εκφράσει βαθιά κριτική στο Φιντές, δηλώνοντας ότι δεν θα ενταχθεί στην ίδια ομάδα στο Ευρω­παϊκό Κοινοβούλιο, λόγω των αξιώσεών του ως προς τα ρουμανικά εδάφη. Ωστόσο, η AUR  αργότερα έκανε στροφή, δηλώνοντας ότι είναι ανοικτή σε μία πιθανή συμμετοχή του Φίντες στην ευρωομάδα, αν και το τελευταίο εν τέλη βρέθηκε σε άλλη.

Η AUR επιθυμεί να θέσει τη Ρουμανία ως ηγέτη στην κεντρική και ανατολική Ευρώπη εντός της Ευρωπαϊκής Ένωσης και να ενσωματώσει την Δημοκρατία της Μολδαβίας στη Ρουμανική επικράτεια, ενώ είναι επίσης ευρωσκεπτικιστική. Το κόμμα είναι υπέρ του ΝΑΤΟ και έχει επίσης μια ισχυρή φιλοισραηλινή στάση, υποστηρίζοντας ισραηλινούς εποικισμούς στη Δυτική Όχθη. Υποστηρίζει τη Σερβική στάση σχετικά με το πολιτικό καθεστώς του Κοσσυφοπεδίου, θεωρώντας το μέρος της Σερβίας. Μέχρι το 2023, το κόμμα ήταν επικριτικό ως προς την ρουμανική στρατιωτική υποστήριξη της Ουκρανίας στον Ρωσο-ουκρανικό πόλεμο, υποδηλώνοντας ότι ο πόλεμος "δεν είναι δικός μας". Η AUR επέκρινε επίσης τη διαμετακόμιση ουκρανικών γεωργικών προϊόντων μέσω της Ρουμανίας, και ο Σιμιόν έχει απαγορευτεί να εισέλθει στην Ουκρανία. Παρ' όλα αυτά, η ηγεσία του κόμματος είναι επικριτική στις σχέσεις με τη Ρωσία, με τον Σιμιόν να ζητά την απέλαση του Ρώσου πρέσβη και το κλείσιμο των ρωσικών προξενείων στη Ρουμανία μετά από τις ρωσικές απειλές κατά της Ρουμανίας τον Δεκέμβριο του 2023. Ο Σιμιόν κάλεσε τα δυτικά έθνη να "σταματήσουν την εξαγωγή πολέμων", υποδηλώνοντας ότι η πτώση του "δυματού συριακού κράτους" κατά τη διάρκεια του Συριακού Εμφύλιου Πολέμου είχε αυξήσει την παράνομη μετανάστευση.

Η AUR επιθυμεί να εξασφαλίσει την αυτάρκεια της Ρουμανίας σε θέματα ενέργειας, την δίωξη των υπεύθυνων για τα κακοδιαχειρισμένα έργα ιδιωτικοποίησης και την καταπολέμηση της παράνομης ξυλοτομής με την απαγόρευση της εξαγωγής μη επεξεργασμένου ξύλου. Επιπλέον, η AUR επιθυμεί να μεταρρυθμίσει και να εκσυγχρονίσει το εκπαιδευτικό σύστημα, με έμφαση στη μείωση των γενικών δαπανών της πολιτικής διοίκησης, προκειμένου να βελτιωθεί η ποιότητα και η διαθεσιμότητα της εκπαίδευσης στη Ρουμανία.

 Συμμαχία AUR 
Η Συμμαχία AUR ιδρύθηκε επίσημα στις 24 Ιανουαρίου 2023, την επέτειο της ενοποίησης των Ρουμανικών Πριγκιπάτων. Αρχικά, η συμμαχία αποτελούνταν από την AUR, το Ρεπουμπλικανικό Κόμμα της Ρουμανίας (PRR) και την Εθνική Συμμαχία Χωρικών (ANȚ). Οι ηγέτες του κόμματος είπαν ότι ο κοινός τους στόχος ήταν να "επιστρέψουν τη Ρουμανία εκεί που αξίζει να είναι" και να κερδίσουν τις εκλογές του 2024.

Στις 21 Νοεμβρίου 2023, ο Τζορτζ Σίμιον ανακοίνωσε ότι το το Κόμμα των Χωριών της Ρουμανίας και η Εθνική Συμμαχία Αναβίωσης θα ενταχθούν στην Συμμαχία AUR. Στις 14 Δεκεμβρίου 2023, το Ρουμανικό Εθνικό Συντηρητικό Κόμμα (PNCR), με επικεφαλής τον ευρωβουλευτή Κριστιαν Τέρχες από τις 12 Δεκεμβρίου 2023, και το Μπλοκ Εθνικής Ενότητας εντάχθηκαν στην Συμμαχία AUR.

Στις 1 Μαρτίου 2024, ο Ιλαν Λάουφερ ανακοίνωσε ότι εγκαταλείπει την Συμμαχία AUR, ενώ στις 2 Μαρτίου 2024, η ANȚ αποχώρησε από την συμμαχία με κατηγορίες για "απολυταρχικές τάσεις και δικτατορικό στυλ ηγεσίας" του Τζορτζ Σιμιόν. Το Κόμμα των Χωριών της Ρουμανίας εγκατέλειψε επίσης την συμμαχία AUR πριν από τις τοπικές και ευρωπαϊκές εκλογές του 2024.

 μέλη 
ΚόμμασυντΗγέτηςΜέλοςΣυμμαχία για την Ένωση των ΡουμάνωνΑURΤζορτζ ΣιμιόνΙανουάριος 2023-Μπλοκ Εθνικής ΕνότηταςBNUΝτορέλ ΒούλποιουΔεκέμβριος 2023-

 Ηγεσία 
ΌνομαΕικόναΈναρξη θητείαςΛήξη θητείαςΔιάρκειαηγέτης 1ηγέτης 2Τζορτζ ΣιμιόνΚλαούντιου Τάρζιου75x75εσ1η Δεκεμβρίου 201927 Μαρτίου 2022Τζορτζ Σιμιόν64x64εσ1η Δεκεμβρίου 2019σήμερα

 Εκλογική ιστορία 

 Εκλογές 
ΕκλογέςΚοινοβούλιοΣενάτοΨήφοι %Έδρες+/-Ψήφοι%Έδρες+/-2020535,8289.08–541,9359.17–2024
ως «Συμμαχία AUR»1,665,01918.011,694,70518.30

 Προεδρικές εκλογές 
ΕκλογέςΥποψήφιοςΠρώτος γύροςΔεύτερος γύροςΨήφοιΠοσοστόΚατάταξηστήριξε τον Γκεοργκέσκου2024Τζορτζ Σιμιόν1,281,32513.864η

 Εκλογές του Ευρωπαϊκού Κοινοβουλίου 
ΕκλογέςΨήφοι%ΕπικοινώνεςΚατάταξηΚόμμα ΕΕΕυρωομάδα202414.932ηΕΣΜΕΣΜ

 Παραπομπές 

Κατηγορία:Πολιτικά κόμματα της Ρουμανίας
Κατηγορία:Αντιπαγκοσμιοποιητικό κίνημα
Κατηγορία:Ορθοδοξία και ακροδεξιά
Κατηγορία:Αντικομμουνιστικά κόμματα